ટંકારા તાલુકાના છેવડાના ગજડી ગામથી મોરબી આવવા જવા માટે મુખ્યત્વે એક માત્ર મોરબી ગજડી રૂટની બસ વિદ્યાર્થીઓ – વિદ્યાર્થીનીઓ માટે મુખ્ય આધાર છે અને આ રૂટના એસટી ડ્રાઇવર પણ એવા છે કે સમગ્ર રૂટના લોકો સાથે ઘર જેવો આત્મીયતાનો નાતો કેળવ્યો છે, જેમાં તાજેતરમાં તેમના સગા નાનાભાઈનું મૃત્યુ નીપજ્યું હોવાના ચાલુ બસે સમાચાર મળતા ડેપોમાં જાણ કરી અડધે રસ્તે મુસાફરોને રઝડાવવાને બદલે કોઈને પણ જાણ કર્યા વગર શોક દુઃખને મનમાં જ દબાવી દઈ માત્ર ને માત્ર ગજડી ગામની અપડાઉન કરતી દિકરીઓ હેરાન ન થાય તે માટે બસને ગજડી સુધી લઈ ગયા અને ત્યાર બાદ પણ ગજડી ગામેથી મુસાફરો લઈ પોતાની ફરજ અને કર્તવ્ય બજાવી પોતાના માઠા પ્રસંગમાં ગયા હતા.